section_heading: Radnja
paragraph_text: Priča ih obojicu nasmije. Ali Craigova majka još nije otišla iz kuće pa je Smokey nestrpljiv i nervozan: stvarno želi zapaliti taj džoint, no Craig mu je to zabranio. Stoga obojica otiđu kod Smokeya gdje on napokon popuši taj dugo žuđeni džoint: soba mu je puna slika i postera s marihuanom. Craig, koji vrlo dugo poznaje Smokeya, primijeti da ovaj puši jako mnogo marihuane te ga upita kako će, poslije svega, prodati onu koju je već popušio. Smokey – opušten kao i uvijek – odgovara da ne zna i da mu je to jedina briga. Craig ga uvjerava da je Big Worm opasan i da se ne šali kad je riječ o novcu. No Smokey ga uvjerava da ga Big Worm treba i da mu neće ništa. U međuvremenu u sobu uleti Smokeyova majka Joann i pošalje Smokeya u trgovinu po cigarete.